Toulouse Street

Toulouse Street er det andre studioalbumet til den amerikanske rockegruppa The Doobie Brothers, utgjeve 1. juli 1972 på Warner Bros. Records. 

Det var det første albumet deira med den nye bassisten Tiran Porter og den andre trommeslagaren Michael Hossack, som vart henta inn for å utfylle trommeslagaren John Hartman, slik at dei no hadde to trommeslagarar samstundes. 

Toulouse Street er namnet på ei gate i French Quarter i New Orleans. Bileta på plateomslaget og innsida av omslaget er tekne frå eit tidlegare bordell på Toulouse Street.

Albumet inneheld hittane «Listen to the Music» og «Jesus Is Just Alright», og vart gjennombrotet deira då det kom ut i juli 1972. I samarbeid med manageren Bruce Cohn, produsenten Ted Templeman og lydteknikaren Donn Landee, gav bandet ut eit meir polert og eklektisk album. Pianisten Bill Payne frå Little Feat spelte klaverinstrument med bandet for første gongen og starta eit samarbeid som kom til å vare mange tiår. Han var òg ei kort stund, to veker, på turné i lag med bandet tidleg i 1974.

Allmusic skreiv om albumet: «Toulouse Street har faktisk ein ganske lik stil fleire stader som det Eagles gjorde på same tid, utanom at The Doobies kasta litt jazz og R&B inn i miksen, i tillegg til country, folk og bluegrass. Dei to singlane «Listen to the Music» og «Jesus Is Just Alright» representerte berre toppen av isfjellet i forhold til kva gruppa hadde å tilby. Johnston sin «Rockin' Down the Highway» syner eit band som arbeider på eit høgare gir og flyttar seg inn i Creedence Clearwater Revival-territoriet, medan «Mamaloi» var Patrick Simmons sin tilbakelente karibiske idyll, medan tittelsporet (òg av Simmons) er ein stemningsskapande, vakker ballade. Bandet går over til swamprock for «Cotton Mouth» og tek ein venstresving inn i Mississippideltaet for ein versjon av Sonny Boy Williamson II sin «Don't Start Me Talkin'», før dei går over i gospelmodus med «Jesus Is Just Alright». Den nesten sju minuttar lange Johnston-songen «Disciple» var den typen høgtflygande, bluesaktige hardrocksong som førte til at gruppa vart samanlikna med The Allman Brothers Band.»

Innhald

Medverkande
The Doobie Brothers:
Tom Johnston – solo- og korvokal, akustisk og elektrisk gitar
Patrick Simmons – solo- og korvokal, akustisk og elektrisk gitar, banjo på «Listen to the Music»
Tiran Porter – korvokal, bass
John (Little John) Hartman – trommer, perkusjon
Michael Hossack – trommer

Andre medverkande:
Bill Payne – piano på «Rockin' Down the Highway» og «Don't Start Me to Talkin'», orgel på «Cotton Mouth» og «Jesus Is Just Alright»
Dave Shogren – bass and akustisk gitar på «Toulouse Street», korvokal på «White Sun»
Jerry Jumonville – tenorsaksofon på «Cotton Mouth» og «Don't Start Me to Talkin'»
Jon Robert Smith – tenorsaksofon på «Cotton Mouth» og «Don't Start Me to Talkin'»
Joe Lane Davis – barytonsaksofon på «Cotton Mouth» og «Don't Start Me to Talkin'»
Sherman Marshall Cyr – trompet på «Cotton Mouth» og «Don't Start Me to Talkin'»
Ted Templeman – ekstra perkusjon
ikkje oppført – fløyte på «Toulouse Street»

Produksjon
Produsent: Ted Templeman
Ekstra produsentar på spor 4, 8 & 10: Stephen Barncard og Marty Cohn
Lydteknikar: Stephen Barncard, Marty Cohn, Donn Landee
Produksjonskoordinasjon: Benita Brazier
Design: Barbara Casado, John Casado
Ommastering: Lee Herschberg
Fotografi: Jill  Maggid, Michael Maggid
Kunstnarisk leiar: Ed Thrasher
Blåsararrangement på spor 5 & 6 : Jerry Jumonville

Salslister
Album

Singlar

Kjelder

Denne artikkelen bygger på «Toulouse Street» frå ,  den 1. november 2020. 
 oppgav desse kjeldene:

 

Musikkalbum frå 1972
The Doobie Brothers-album
Album produserte av Ted Templeman
Warner Bros. Records-album
Album spelte inn i Wally Heider Studios
Album produserte av Stephen Barncard